**RAZPIS TEKMOVANJA V ZNANJU ANGLEŠKEGA JEZIKA**

**ZA DIJAKE 2. LETNIKOV SREDNJIH ŠOL 2021/2022**

Spoštovane kolegice in kolegi!

Pred vami so informacije o tekmovanju v znanju angleškega jezika za **dijake** **2. letnikov** za šolsko leto 2021/2022.

Dijaki lahko tekmujejo v štirih kategorijah:

**A** tekmovalci drugega letnika, ki se učijo angleščino kot prvi tuji jezik (šesto leto učenja) in obiskujejo katerokoli gimnazijo, ki se zaključi s splošno maturo, ter evropski oddelki

**B** tekmovalci drugega letnika, ki se učijo angleščino kot prvi tuji jezik (šesto leto učenja) in obiskujejo katerokoli 4-letno strokovno šolo, ki se zaključi s poklicno maturo ter tekmovalci drugega ali tretjega letnika triletnih poklicnih šol

**C** tekmovalci drugega letnika, ki so več kot eno leto bivali na angleško govorečem področju in tisti, ki so v oddelkih mednarodne mature

**D** tekmovalci drugega letnika, ki se učijo angleščino kot drugi tuji jezik (drugo leto učenja) in obiskujejo katerokoli gimnazijo, ki se zaključi s splošno maturo oz. 4-letno strokovno šolo, ki se zaključi s poklicno maturo

Dijaki naj v **skupini od 3 do 5 dijakov** posnamejo kratki film v angleškem jeziku. Letošnja tematika oziroma naslov je »**HOW TO SAVE THE WORLD IN THREE EASY STEPS«**, določen žanr pa **ADVERTISEMENT**. **Dijaki naj svojemu prispevku dajo svoj izviren naslov.**

**POMEMBNO: Dijaki naj v odjavni špici zapišejo, da je video nastal kot »ENTRY FOR IATEFL SLOVENIA« in dodajo logo društva.**

Dijaki morajo v filmu uporabiti predpisanih deset besed glede na kategorijo:

|  |
| --- |
| Dijaki, ki tekmujejo v kategoriji A ali C, naj uporabijo naslednjih deset besed: ***KERFUFFLE (N), AVARICE (N), DELUGE (N), FINALISE (V), ABSCOND (V), OSSIFY (V), DESTITUTE (ADJ), FABLED (ADJ), INVALUABLY (ADV), LOGICALLY(ADV)*** |

|  |
| --- |
| Dijaki, ki tekmujejo v kategoriji B ali D, naj uporabijo naslednjih deset besed: ***JITTERS (N), HUBRIS (N), UNDERLING (N), FINALISE (V), GROPE (V), DEFAME (V), FABLED (ADJ), INVALUABLE (ADJ), INVALUABLY (ADV), LITERALLY (ADV)*** |

Predpisana dolžina prispevka je **3 minute (brez** uvodne in odjavne špice!).

Kriteriji pri izbiri najboljše skupine (tako na šolski kot na državni ravni) so naslednji: pravilnost in ustvarjalnost rabe podanih besed, jezik, izgovorjava**,** splošni vtis in tehnična izvedba (uvodna in odjavna špica, kvaliteta posnetka, časovna omejitev, prehodi med scenami in spremljevalna glasba/zvok). Kriteriji so podrobneje opredeljeni v dokumentu, ki je objavljen na spletni strani IATEFL Slovenia.

Na šolskem tekmovanju, ki ga izvedete sami po zgoraj omenjenih kriterijih najkasneje do **22. 11. 2021**, izberete **največ** **sedem** skupin, ki jih prijavite na državno tekmovanje najkasneje do **10. 1. 2022**.

**Način pošiljanja dokumentov in posnetov**

Prosimo, da vse potrebne dokumente, naštete spodaj, shranite v **ENI mapi** (ime mape: **IME ŠOLE\_KATEGORIJA A/B/C/D**) naložite na **Google drive** in delite na naslov **tekmovanje.srednjesolci@iatefl.si**.

* scenarij/besedilo v tiskani obliki (besedilo naj ima **naslovnico**, na katero zapišite: ime šole, izvirni naslov prispevka, kategorijo, v kateri dijaki tekmujejo, imena dijakov in dijakinj, ime mentorja/mentorice; **predpisane besede naj bodo v samem besedilu zapisane** **KREPKO**)
* izpolnjeno prijavo (**PRILOGA 1**) – podatke vpišite elektronsko, imena in priimke dijakov in dijakinj ter mentorjev in mentoric z velikimi tiskanimi črkami
* izpolnjeno izjavo (**PRILOGA 2**) – skenirano
* potrdilo o plačilu prijavnine (glej navodila spodaj!) - skenirano
* **Video posnetke naslovite na naslednji način:**

**IZVIRNI NASLOV POSNETKA\_IME ŠOLE\_KATEGORIJA A/B/C/D.**

Zbrane posnetke bo ocenjevalna komisija, ki jo določi IATEFL Slovenia, pregledala, ocenila in v predpisanem času (določeno s Pravilnikom o tekmovanju) javno objavila rezultate na spletni strani IATEFL Slovenia. Učitelji mentorji bodo prejeli potrdila o mentorstvu, najboljše skupine pa priznanja in nagrade.

***Pravilnik o tekmovanju srednješolcev v znanju angleščine*** ***(drugi letnik),*** ki to tekmovanje natančno ureja, je objavljen na spletni strani IATEFL Slovenia in prosimo, da si ga podrobneje pogledate.

**FINANČNI POGOJI**

Izhodiščna prijavnina za posamezno skupino znaša 15 €. Prijavnina s popustom za skupino znaša 10 € in velja za šole, ki so bodisi institucionalne članice društva IATEFL Slovenia bodisi so mentorji dijakov individualni člani društva.

**POMEMBNO**:

Prosimo, da najkasneje do **10. 12. 2021** preko obrazca **Google forms** sporočite podatke za izdajo računa za prijavnino. Povezava do obrazca:

<https://forms.gle/mqaCaN8BSHrGnTNc9>

Prosimo, da seznanite dijake, da bodo njihova imena in rezultati objavljeni na spletni strani društva. V primeru nestrinjanja z objavo na tekmovanju ni mogoče sodelovati. O seznanjenju in strinjanju z objavo dijaki jamčijo s podpisom na priloženi izjavi.

Za kakršnekoli dodatne informacije smo vam na voljo na elektronskem naslovu koordinatorke tekmovanja Jasne Šebez (jasna.sebez@iatefl.si).

V primeru izjemnih okoliščin (epidemiološke razmere v državi) si pridržujemo pravico do spremembe datumov tekmovanja. O vsem boste pravočasno obveščeni na spletni strani društva.

Veselimo se vašega sodelovanja in vas lepo pozdravljamo.

Jasna Šebez Janja Čolić koordinatorka tekmovanja predsednica društva



Ljubljana, 30. avgust 2021